 Președintele portughez a salvat două tinere care s-au răsturnat cu o canoe în largul oceanului.
Președintele Portugaliei se afla într-o vizită în sudul țării. El a salvat două tinere care nu știau să înaote și care s-au răsturnat cu o canoe în larg. Marcelo Rebelo de Sousa le-a oferit un sfat celor care vor să se aventureze pe mare.
Marcelo Rebelo de Sousa, președintele Portugaliei, a mers într-o vizită în sudul țării, aceasta fiind marcată de un eveniment neașteptat. Șeful statului portughez a salvat două tinere care s-au răsturnat cu o canoe și care au fost îndepărtate de curenții puternici.În vârstă de 71 de ani, Marcelo Rebelo de Sousa a mers să înoate pe plaja din Algarve și nu a ezitat să intervină când a văzut că cele două tinere au dificultăți în a se întoarce la mal."S-au răsturnat cu o canoe și nu au reușit să o întoarcă la loc, ori să înoate, din cauza forței puternice a curenților. Am reușit să le împing din calea curenților și, din fericire, cu ajutorul unui compatriot, am reușit să le ajutăm pe fete", a spus președintele.Totodată, acesta le-a oferit un sfat celor două tinere, spunând că trebuie să fie foarte atente dacă se aventurează în larg, pentru că intoarcerea la țărm este foarte dificilă.